Acipenserinos

A dos **acipenserinos** (*Acipenserinae*) é unha das dúas subfamilias en que se divide a familia dos acipenséridos, a que comprende máis especies da orde dos acipenseriformes.

Inclúe 19 especies recoñecidas repartidas en dous xéneros, *Acipenser* e *Huso*, que son os máis grandes peixes de auga doce: o exemplar máis grande coñecido até hoxe, foi un esturión beluga (*Huso huso*), que medía 8,5 m de longo, pesaba 13&nbsp;kg e, con toda probabilidade, xa pasara o século de vida.

Esta subfamilia, cuxos representantes apareceron na Terra hai uns 200 millóns de anos, comprende formas migratorias do hemisferio norte, con moitas características especiais.

## Descrición 
O tronco, sen escamas, presenta cinco series lonxitudinais de escudos óseos (que nas distintas especies difiren en forma, tamaño e número), incluíndo, nalgunhas formas, pequenos gránulos así mesmo óseos. Nos xuvenís, os escudos están menos desenvolvidos e máis extensamente espazados, cunha forte carena que se prolonga nunha espiña.

A boca, rodeada por grandes labios, é protráctil, formando unha probóscide. Só nos exemplares moi novos das especies do xénero *Acipenser* cando aínda teñen o saco vitelino, a boca está armada de pequenos e débiles dentes; todos os adultos son desdentados. Na parte inferior do fociño están implantantadas catro barbelas, que difiren de especie a especie en forma e posición.

A aletas dorsal, anal e ventrais están implantadas moi posteriormente no corpo.

Xeralmente, o corpo ten unha coloración verde oliva, gris o apardazada polas partes superiores, e abrancazada ou amarelada na rexión ventral, por debaixo dos escudos dos flancos.

## Taxonomía 
Segundo o ITIS, a subfamilia comprende dous xéneros, cun total de 23 especies:
[miniatura|250px|*[Acipenser brevirostrum*.]]
[miniatura|250px|*[Acipenser fulvescens*.]]
[miniatura|250px|*[Acipenser oxyrinchus*.]]
[miniatura|250px|*[Acipenser sturio*.]]
[miniatura|250px|*[Huso huso*.]]

;'*Subfamilia *Acipenserinae***

* **Xénero *Acipenser'''* Linnaeus, 1758
** *Acipenser albertensis* Lambe, 1902 
** *Acipenser baerii* Brandt, 1869 
** *Acipenser brevirostrum* Lesueur, 1818 
** *Acipenser dabryanus* Duméril, 1869
** *Acipenser fulvescens* Rafinesque, 1817
** *Acipenser gueldenstaedtii* Brandt & Ratzeburg, 1833
** *Acipenser kikuchii* Jordan & Snyder, 1901 
** *Acipenser medirostris* Ayres, 1854
** *Acipenser multiscutatus* Tanaka, 1908
** *Acipenser naccarii* Bonaparte, 1836
** *Acipenser nudiventris* Lovetsky, 1828 
** *Acipenser ornatus* Leidy, 1873 
** *Acipenser oxyrinchus* Mitchill, 1815 
** *Acipenser persicus* Borodin, 1897 
** *Acipenser ruthenus* Linnaeus, 1758
** *Acipenser schrenckii* Brandt, 1869 
** *Acipenser sinensis* Gray, 1835
** *Acipenser stellatus* Pallas, 1771
** *Acipenser sturio* Linnaeus, 1758 – **esturión europeo**, **sollo rei** 
** *Acipenser toliapicus* Agassiz, 1844 
** *Acipenser transmontanus* Richardson, 1836
* *'Xénero *Huso*'* Brandt & Ratzeburg, 1833
** *Huso dauricus* (Georgi, 1775)
** *Huso huso* (Linnaeus, 1758) – **esturión beluga**
      
## Notas 
## Véxase tamén 
### Bibliografía 
* Birstein, V. J. & DeSalle, R. (1998): "Molecular phylogeny of Acipenserinae". *Mol. Phylogenet. Evol*. **9** (1):141-55. Resumo.
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Wiley, Edward G., en Paxton, J. R. & Eschmeyer, W. N. (eds.) (1988): *Encyclopedia of Fishes*. San Diego: Academic Press. pp.&nbsp;76–79. ISBN 0-12-547665-5.

### Outros artigos 
* Actinopterixios
* Condrósteos
* Acipenseriformes
* Acipenséridos

### Ligazóns externas 
* *Acipenserinae* en WoRMS 
* *Acipenserinae'' en NCBI